Ondersoek ná seksvideo in tronk | Maroela Media
Ondersoek ná seksvideo in tronk
Die departement van korrektiewe dienste (DKD) het 'n dissiplinêre proses teen 'n vrouebeampte begin nadat 'n video aan die lig gekom het waarin gesien kan word hoe dié beampte seksuele omgang met 'n mansgevangene het.
Die korrektiewe beampte in die video is geïdentifiseer. Dit is ook vasgestel dat die video in die Ncome-tronk in Vryheid, KwaZulu-Natal, gemaak is.
Singabakho Nxumalo, woordvoerder van die departement, sê die departement beskou die voorval as skandelik en beoog om streng teenoor die beampte op te tree. 'n Dissiplinêre proses teen haar sal onmiddellik begin word. Daar sal ook dissiplinêre stappe teen die gevangene gedoen word.
"Daar word verwag dat korrektiewe beamptes 'n sekere gedragskode sal nakom, en veragtelike dade van seksuele aktiwiteite met gevangenes sal nooit geduld word nie," sê Nxumalo.
Die departement doen 'n beroep op diegene wat in besit van die video is om dit nie verder te versprei nie.
Korrektiewe dienste KwaZulu-Natal
Skors OB nóú, vra DA
NVG wil hofbesluit oor Bongo laat omkeer
Tronke is siek en wereld is siek verby!
Dis nie die eerste keer nie, gebeur baie word net altyd stil gehou
Watookal die dissiplinêre ondersoek gaan oplewer, hulle kan hom nie tronk toe stuur nie. Hy is dan klaar daar.
Nou wat van al die dinge wat in die tronk gebeur wat NIE op video vasgevang word nie…. Ek sidder om te dink wat agter daai hoë mure gebeur…